Solomon Andrews

Roedd Solomon Andrews (5 Ebrill 1835 - 9 Tachwedd 1908) yn ddyn busnes a oedd yn byw yng Nghaerdydd.

Magwraeth
Cafodd ei eni yn Trowbridge, Wiltshire ar 5 Ebrill 1835, yn fab i John Andrews a Charlotte. Ef oedd yr ail blentyn allan o chwech; fe'i bedyddiwyd ar 5 Mehefin 1935 yn Eglwys Sant Iago, Trowbridge.Cofrestri'r Plwyf; Eglwys St. James, Trowbridge

Datblygiadau ymwelwyr
Daeth o i Gaerdydd ym 1851. Roedd yn bobydd efo’i siop ei hun erbyn 1856 ac erbyn 1864 roedd ganddo sawl cab a cheffyl ar gyfer teithwyr, ac erbyn 1873 bysiau hefyd. Prynodd gweithdy yn 1872 er mwyn adeiladu ei gerbydau ei hun ac yn fuan roedd ganddo fysiau ar strydoedd Portsmouth, Plymouth, Belfast, Manceinion, Caerlŷr, Nottingham a Llundain, yn ogystal â Chaerdydd.Gwefan bbcGwefan archifau cymruGwefan amgueddfa bysiau Llundain

Prynodd dir ac adeiladodd dai a siopau yng Nghaerdydd ac Abertawe. Datblygodd o Bwllheli fel cyrchfan gwyliau, gan greu promenâd, cwrs golff a Gwesty West End. Prynodd blasty Glyn-y-weddw yn Llanbedrog i fod yn arddangosfa gelfGwefan oriel.org.uk ac adeiladodd Dramffordd Pwllheli a Llanbedrog.Gwefan BBCCarnarvon a Denbigh Herald, 13 Tachwedd 1908

Ym 1894, prynodd sawl fferm a thir yn Arthog, gan gynnwys Tyddyn Sieffra a'i chwarel a'i thomenni sy'n segur erbyn hyn. Adeiladodd rwydwaith o dramffyrdd ym 1899 i gludo gwastraff y chwareli o'r tomenni er mwyn adeiladu morglawdd yn wynebu'r aber. Adeiladwyd 'Mawddach Crescent' yno yn ystod y tair i bedair blynedd dilynol, a hefyd Tramffordd Cyffordd Abermaw ac Arthog. Roedd wedi gobeithio y byddai hwn hefyd, ynghyd â'r Friog (Fairbourne), yn datblygu'n gyrchfan wyliau, ond nid felly y bu. Y Crescent oedd yr unig ran o'r datblygiad a gwblhawyd.Gwefan heneb

Bu farw ar 9 Tachwedd 1908.Carnarvon a Denbigh Herald, 13 Tachwedd 1908.

Cyfeiriadau

Categori:Genedigaethau 1835
Categori:Marwolaethau 1908
Categori:Peirianwyr y 19eg ganrif o Gymru
Categori:Peirianwyr y 19eg ganrif o Loegr
Categori:Peirianwyr yr 20fed ganrif o Gymru
Categori:Peirianwyr yr 20fed ganrif o Loegr
Categori:Pobl fusnes y 19eg ganrif o Gymru
Categori:Pobl fusnes y 19eg ganrif o Loegr
Categori:Pobl fusnes yr 20fed ganrif o Gymru
Categori:Pobl fusnes yr 20fed ganrif o Loegr
Categori:Pobl a aned yn Wiltshire
Categori:Pobl o Gaerdydd
Categori:Pwllheli